  Майя Бывальцева Ижкар думаысь депутатъёс 15-тӥ куарусёнэ Гузалия Нурмухаметовалэсь кандидатуразэ кар администрацилэн тӧроезлы воштӥсе — коньдон ужпумъёсъя управленилы кивалтӥсе соглаштӥзы. Со сярысь ивортэ «Удмуртия» агентстволэн корреспондентэз. Кар думалэн сессияз 34 депутатъёс лыктӥзы. Куара сётонын 32-ез ӵектэм кандидатуралы дурбасьтӥзы, кыкез пумит луизы. Куара сётон азьын карлэн тӧроез Юрий Тюрин вераз, Нурмухаметова коньдон ужпумъёсъя управленилэн кивалтӥсезлэсь ужзэ быдэсъя ни 4-тӥ пӧсьтолэзьысен, та дыр ӵоже умой кивалтӥсь но экономист луэмзэ возьматӥз. «Пунэмъёсты берыктонъя ӧрилэсь ужзэ кужмоятӥз, тросэныз огазеяськонъёсын но ёзэсъёсын, со пӧлын коньдон ужпумъёсъя министерствоен кусыпъёс юнматӥз», — вераз Тюрин. Тегъёс: Политика Ижкар Удмуртия экономиканоконьдонужпумъёс КарДума тӥрлык  